מולוקאי

לשון עמק האלווה בקצה המזרחי של מולוקאי
צוקי קאלאופאפהמולוקאי (באנגלית: Molokai בהוואית: Molo.kaʻi<ref></ref>) הוא אי וולקני במחוז מאווי שבמדינת איי הוואי. האי, הוא החמישי בגודלו באיי הוואי.<ref name=":0"></ref> וה-27 בגודלו בארצות הברית.

== אטימולוגיה ==
האי מולוקאי הוא השני בגודלו במחוז מאווי ומכונה במספר כינויים: ״האי הידידותי״ (Friendly Isle),<ref name=":2"></ref> ״האי הכי הוואי״ (The Most Hawaiian Island),<ref name=":7"></ref> ״ארץ השפע״ (Āina Momona).<ref name=":15"></ref>

הוא נחשב כאי של תפילות חזקות ומכונה בשפת הוואי "Moloka'i Pule O'o" שהוא שם מסורתי נוסף לאי. שם זה התבסס על פרסומו כמקום לכמר<nowiki/>ים וכוהני הדת שהשפעתם הייתה חזקה מאוד על תושבי האי. לפי הגרסאות השונות המופיעות באגדות, יכלו תושבי מולוקאי לגרש בכוח תפילותיהם צבא<nowiki/>ות זרים שפלשו אליו. תושבי האי הילידיים מאמינים כי התפילות הן הכוח הרוחני שלהם ועל ידי כך הם מגינים ושומרים גם על תרבות<nowiki/>ם, אורח חייהם ומשאבי הטבע שלהם.<ref name=":15" />

== מידע כללי ==
באי קיימת מסורת רבת שנים של מנהיגות, החל מכהני הדת הקדומים ועד לשליטתו של המלך קמהאמאה החמישי. אך ישנה בו גם האמונה הנוצרית הזכורה לטוב ממעשיו של האב דמיאן שהקדיש את חייו לטיפול במצורעים שהוגלו לאי.<ref name=":9"></ref>

לתושבי האי לא הייתה שפה כתובה, וההיסטוריה שלהם הועברה בעל פה ממזמורים שעברו מדור לדור.<ref name=":5" />

במולוקאי כמו בשאר המחוזות הכפופים למחוז מאווי, המדינה מנהלת את מערכת החינוך, שדות התעופה, הנמל<nowiki/>ים, בתי החולים, מערכת המשפט, הכבישים הממלכתיים. רוב המיסים שאינם מיסים פדרליים נִגְבִּים תחת מערכת המס הריכוזית ביותר של הוואי.<ref name=":2" />

=== אוכלוסייה ===
האי הוא אחד מ-7 האיים המאוכלסים (הוואי, מאווי, לנאי, מולוקאי, אואהו, קוואי ונייהאו) באיי הוואי.<ref></ref> בשנת 1923, הגיע מספר תושבי האי ל-1,000, שרובם התפרנסו מדיג.<ref name=":11"></ref> כיום מספר תושביו מוערך בכ-8,000 איש, שחציים מתגוררים בעיר קאונאקאקאי (Kaunakakai).<ref name=":16"></ref> במפקד האוכלוסין שהתקיים בשנת 2020, נמנו במזרח האי 4,441 תושבים.<ref></ref>

קבוצת התושבים האתנית הגדולה ביותר הם ילידי האי המתגוררים במקום דורות רבים,<ref name=":2" /> וקבוצת התושבים האתנית השנייה בגודלה באי היא ממוצא פיליפיני.<ref name=":10"></ref>

=== תעסוקה ===
הזדמנויות התעסוקה במולוקאי הן מועטות. כתוצאה מכך, אחוז האבטלה באי הוא גבוה לעומת איים אחרים, אולם בספטמבר 2023 ירד אחוז האבטלה והגיע ל-1.2 לעומת 1.5 שהיה באוגוסט 2023.<ref></ref>

תושבי האי עובדים במשרדי הממשלה, בבתי הספר הממשלתיים, בעסקים קטנים וכו׳. יתרה מכך, קיימים גם שני מעסיקים גדולים: Coffees of Hawaii וחברת זרעי התירס של מונסנטו (Monsanto corn seed). מעסיק גדול נוסף שפעל והפסיק את פעילותו הוא Molokai Ranch, אשר פיטר בשנת 2008, כ-120 עובדים שהיוו כ-15% אחוז מכוח העבודה באי.<ref name=":16" />

=== סמלי האי ===
אנדרטה לזכר הכומר דמיאן
הפרח המסמל את האי הוא Pua Kukui, עץ הנרות, שצבע הפריחה שלו הוא לבן. פרי העץ שימש לעשיית נרות על ידי מתיישבי מולוקאי הקדומים.<ref></ref> הצבע הרשמי של האי - ירוק.<ref></ref>

=== תוכנית קהילתית ===
בשנת 2018 נערך תיקון לתוכנית הקהילתית של האי, בציות לאמנה המתוקנת של מחוז מאווי משנת 1983.<ref></ref>

=== בריאות ===
האי מולוקאי הוגדר על ידי שירותי הבריאות הציבורי של ארצות הברית כאזור שאין בו טיפול רפואי. הוא מדורג כאחד המקומות הנמוכים ביותר מבחינה בריאותית, וכ-7% מתושביו אינם מבוטחים בביטוח בריאות. הגורמים למצב זה הוא עוני התושבים, בידוד גאוגרפי ועלות גבוהה של נסיעות מחוץ לאי. באי קיים ארגון רפואי, שהוא היחיד המוסמך על ידי שלטון הבריאות הפדרלי (Fedrally Qualfied Healthe Center - FQHC)להעניק טיפול רפואי - ארגון הבריאות מולוקאי אוהנה [Molokai Ohana Health Care Inc. (MOHC)].<ref></ref>

בשנת 2008 פותחה באי תוכנית קהילתית בשם Ke 'Ano Ola. (KAO) לאורח חיים בריא הנמשכת 12 שבועות. השם הוצע על ידי יועץ, המומחה בשפה ההוואית והוא משקף את מהות התוכנית - אורח חיים בריא. מטרת התוכנית הייתה להפחית את הסיכון למחלות כרוניות באמצעות חינוך בריאותי תוך שימת דגש על ירידה במשקל, פעילות גופנית, והפחתת גורמי סיכון ועל ידי כך לשמש מודל חיקוי חיובי שישולבו עם מעורבות בקהילה, ותמיכה חברתית וקבוצתית.<ref></ref>

== היסטוריה ==
ראשוני המתיישבים במולוקאי הגיעו מאיי מרקיז והתיישבו באי, בסביבות 650 לספירה,<ref name=":6" /> בעמק הלאווה (Halawa Valley), הנמצא בצד המזרחי של הכביש הראשי החוצה את האי.<ref name=":12" /> הם התיישבו במקום מכיוון שהאדמה בו פורייה, מתאימה לחקלאות ויש בה שפע של מים הזורמים מההרים.<ref name=":12"></ref> מאוחר יותר, בשנת 700 לספירה הגיעו לאי בסירות קאנו כפולות מהגרים חדשים מטהיטי ומאזורים אחרים בדרום האוקיינוס השקט אשר תרמו לגידול האוכלוסייה. למרות הגידול באוכלוסייה הצליחו התושבים לשמור על שקט ואנונימיות שנים רבות היות שתושבי האיים השכנים, אוהאו ומאווי לא קיימו איתם קשרי מסחר.<ref name=":9" /><ref name=":5" />

במאה ה-18, סבלו תושבי האי מסכסוכים פנימיים בשל השליטה על שטחי הדיג הפוריים. הואיל וכך, נקראו מנהיגי האיים הסמוכים לסייע ביישוב הקונפליקטים הללו וכתוצאה מכך, עברה השליטה על האי לשליטת מנהיג האי אוהאו. בשנת 1795 כבש המלך קמהאמהה הראשון האי אוהאו מידי מנהיג האי, ואיחד את איי הוואי<ref></ref> וביניהם גם האי מולוקאי.<ref name=":9" />

בשנת 1786, 9 שנים לפני כיבוש המלך קמהאמהה הראשון את האי אוהאו ואיחוד איי הוואי, דרכה כף רגלם של האירופאים לראשונה באי מולוקאי. קפטן ג׳ורג׳ דיקסון (Captain George Dixon) הגיע למולוקאי. בעקבותיו הגיעו לאי מסיונרים נוצרים,<ref name=":9" /> ביניהם הכומר הרווי רקספורד היצ׳קוק (Rev. Harvey Rexford Hitchcock) שהגיע למולוקאי בשנת 1832 והתיישב בקאלואאה (Kaluaaha).<ref></ref> בשנת 1933 בנו המסיונרים את בניין הכנסייה הקבוע הראשון בחלק המזרחי של האי. קירות הכנסייה עדיין עומדים על תילם וקיימת כוונה מצד הקהילה במקום לשפצה.<ref name=":9" />

באותה מאה (המאה ה-19), שלט על איי הוואי המלך קמהאמאה החמישי, אשר הקים במולוקאי בית נופש על חוף קאונאקאקאי, חווה שגידל בה בקר, כבשים ואף צבאים והורה על נטיעת מטעי קוקוס.<ref name=":9" /> ״החווה נקראה חוות הוד מלכותו״.<ref name=":22"></ref>

במחצית השנייה של המאה ה-19 (1866), הופעלה מדיניות מועצת הבריאות של איי הוואי שהורתה להגלות תושבים חולי צרעת (מחלת הנסן) מכל איי הוואיי למולוקאי, במטרה להפריד בינם לבין התושבים הבריאים,<ref name=":3"></ref> הפרדה שלא הטיבה עם החולים.<ref name=":3" /> האזור אליו הוגלו החולים היה אזור צוקי קאלאופאפה, שנבחר מאחר שהוא אזור של צוק<nowiki/>ים גבוהים ובלתי נגישים יחסית לשאר האזורים באי.<ref name=":3" />

בשנת 1940 נבנתה תחנת משמר חופים ב- Ilio Point, ובשנת 1948 נסלל כביש שקישר את Maunaloa עם שאר האי.<ref name=":22" />

=== חוות מולוקאי ===
בשנת 1897 הקימה קבוצת אנשי עסקים חווה במולוקאי, שנקראת Molokai Ranch, Ltd. הקבוצה רכשה 70,000 אקר (283,280.2 דונם) בעיקר בחצי המערבי של האי, בנוסף חכרה 30,000 אקר (121,405.8 דונם) של אדמות ממשלתיות. החווה משתרעת על 53,000 אקר (214,483.58 דונם). החווה פעלה למעלה מ-100 שנים ומילאה תפקיד מרכזי בהתפתחות הכלכלה שהתבססה על חקלאות ופיתוח משאבי המים באי. בתחילה גידלו בחווה בקר ואחר כך עברו למיזמי גידולים חקלאיים אחרים כמו גידול כבשים, גידול אננס תעשיית דבש ועוד.<ref name=":16" /> בשנת 2008 הפסיקה החווה את פעילותה לחלוטין לאחר שפוטרו 120 עובדיה ולאחר שעברה גלגולים רבים במשך השנים הללו.<ref name=":16" />

בשנת 2005, נרכשה Molokai Ranch על ידי חברת ההשקעות של הונג קונג Guoco Group שמקורה במלזיה.<ref name=":20" /> חברת האם של החווה Molokai Properties Limited, שמה לה למטרה לפתח חלק מהאדמות בפינה הדרום מערבית של האי ולבנות כ-200 בתי יוקרה לאורך קו החוף של לאו פוינט (La’au Point ).<ref name=":16" /> אך פעילות הפיתוח הופסקה מאחר והתוכניות לבניית הבתים נתקלו בהתנגדות עזה מצד האוכלוסייה המקומית.<ref name=":16" />

החל משנת 2017, עומד שטח החווה למכירה והמחיר הנדרש עבורו הוא 260,000,000 דולר. הקונה שיקנה את החווה יקבל 55,000 אקר עם תשתית של קווי מים, כבישים ודיור השווה לכשליש משטח האי. אולם קהילת האי מבקשת להימנע מקניית החווה על ידי גורם חיצוני, כמו למשל מארק צוקרברג שרכש כ-1,500 אקר בקוואי.<ref></ref>

בחודש מאי 2023, גילו תושבי האי כי הגישה לכביש היחיד המוביל לחוף Kawakiu הנמצא בנכס השייך לחוות מולוקאי, חסומה על ידי שער. והחלו להפגין כדי לקבל חזרה את זכויות הגישה שלהם לחוף. הפעילים המקומיים וארגונים ללא מטרות רווח ניסו לרכוש בחזרה את הקרקע, אך כל הניסיונות לא צלחו.<ref name=":20"></ref> לאחר מחאה של חברי הקהילה במקום שנקטו בצעדים נפתח השער בהצהרת ראש העיר דאז אלמר קרוואלו (Elmer Carvalho) ובהבטחה שהשער לא ייסגר שוב לעולם. לדברי בעלי הנכס השער נסגר כדי לעצור את הכניסה הבלתי חוקית של אנשים שהפרו את החוק ללא הרף על ידי ציד וסיכון הציבור באזור. אך התושבים המקומיים סרבו לקבל את הנימוק בטענה, ששנים גדלו במקום והיו מגיעים לחוף או לציד ועברו בשביל המוביל אליו.<ref></ref>

=== רצח אלמר קוננט (Elmer Conant) ===
אלמר קוננט (Elmer Conant) היה מנהל חווה גדולה ששלטה על רוב השטחים החקלאיים באי. הוא נרצח ביוני 1923, כתוצאה מפיצוץ שאירע במכוניתו ורסיס פלדה חדר לליבו וגרם למותו. הרצח תוכנן בקפידה ולא היו לו עדים.<ref name=":21"></ref>

קוננט נרצח בשל התנגדות מקומית של הילידים תושבי מולוקאי הוותיקים, שהתנגדו לגל השינויים החברתיים והכלכליים שהטילו עליהם השליטים בניהם של המסיונרים שהגיעו מאירופה. המרדף אחרי החשוד ברצח, והעמדה לדין של אדם יליד הוואי שהרשויות המקומיות האמינו שהוא הרוצח, גילו למעשה את הפנים האמיתיות של האליטות הטריטוריאליות, שהפעילו את כוחם על ילידי המקום ועל אורח החיים בכפר. הילידים התעמתו עם הכוחות הקולוניאלים ועזרו לעצב את ההיסטוריה של האי.<ref name=":21" />

רוב שטחי האי היו בבעלות של משפחה לבנה והעיתונות המקומית הניחה כי התוקפים היו מקומיים.<ref name=":21" /> הרצח הקנה ונתן להיסטוריונים את נקודת המבט לגבי האליטה ששלטה על הקהילה הכפרית הילידית שחיה באי, קהילה שהיתה רחוקה ממרכז החיים העירוני בהונולולו. כמו גם, הוא סיפק זווית ראייה על התושבים הילידים ועל החיים הכפריים באזור כאשר השליטים הם האוכלוסייה הלבנה, בניהם של המסיונרים שהגיעו מאירופה.<ref name=":21" />

== האגדות והגרסאות המיוחסות לאי מולוקאי ==
קיימות מספר גרסאות ואגדות על האי מולוקאי:
* אגדה אחת מספרת, כי כאשר התיישבו תושבי טהיטי באי, אחד מתושבי האי היה קופו ( Kupu) והוא שימש כמנהיג מזרח מולוקאי. אך שלטונו לא האריך ימים, הואיל ושטף של מים חזק שזרם מההרים הציף את הממלכה, הרס את ביתו ואת חיי בני משפחתו.<ref name=":9" />
* קיימת אגדה על האלה לקה (Laka), שהיא אלת ריקוד ההולה. הריקוד נולד בקאאנה (Ka’ana) שהוא מקום קדוש. כאשר מתה האלה, הוסתרו עצמותיה מתחת לגבעה פואו נאנה (Pu’u Nana) והריקוד המשיך להתפתח והופץ בכל איי הוואי.<ref name=":13" /> בכל שנה, בחודש מאי חוגגים את מועד הולדת הריקוד, המכונה Ka Hula Piko.<ref name=":13"></ref>
* אגדה נוספת מספרת כי מולוקאי היה ילד קטן ושביר, שאינו דומה ליבשת גדולה. הוא נולד לאלה הינה, אלת הירח ואורגת עננים, ולאב וואקיה, אל השמיים. לפי האגדה, משאבי האי הם סופיים ולכן יש לטפל בהם כל הזמן, כפי שמטפלים בילד קטן ושביר. כך שאם תושבי האי רוצים להתחזק, להיות בריאים ולשגשג עליהם לטפל ולטפח את האי כפי שהם דואגים ומטפחים את בני משפחתם.<ref name=":15" />
* מולוקאי הוא אי המפורסם בזכות חוכמתם וכוחם של מנהיגי הדת שלו. בסביבות שנת 1500, התגורר במולוקאי נביא בשם לניקולה (Lanikaula), שהיה ידוע ומוכר לאנשים רבים בזכות חוכמתו הרבה, ועולי רגל רבים היו נוהגים להגיע אליו מכל האיים על מנת להתייעץ איתו.<ref name=":12" />
* במאה ה-16 צמחו לפתע באי על רכס מאונאלואה (Maunaloa) הנמצא במערב האי, עצים רעילים. תושבי מולוקאי חששו מאוד מרעל העצים. תושב בשם קנייאקמה (Kaneiakama) שמע להוראת אחד האלים, אשר דרש להקריב לעצים הרעילים מנחה. אגדה זו באה לחזק את כבודם של הכהנים במולוקאי.<ref name=":9" />
* קיימת סברה/השערה כי האי היה מוגן ממלחמות בזכות היוקרה הדתית שלו ובזכות הבריתות שמנהיגיו כרתו.<ref name=":11" />

== גאוגרפיה ==
האי מולוקאי נמצא באוקיינוס השקט כאשר בצפון-מזרח שוכן האי אואהו המרוחק ממנו 40.23 ק״מ (25 מייל). בין שני האיים מפרידה תעלת קאיווי (Kaʻiwi Channel) הרחבה, בדרום - מזרח שוכן האי מאווי במרחק של 13.67 ק״מ (8.5 מייל) ומפרידה ביניהם תעלת פאילולו (Pailolo Channel),<ref name=":4" /> בדרום מערב - האי לנאי (Lānaʻi) ומפרידה ביניהם תעלת קאלואי (Kalohi Channel).<ref name=":0" />

שטח האי 656 ק״מ מרובע (261 מייל רבוע), אורכו 61 ק״מ (38 מייל) ורוחבו בנקודה הרחבה ביותר הוא 16 ק״מ (10 מייל). האי מורכב משני חלקים, מערבי ומזרחי כאשר רכס הרים נמוך יותר בגובה 120 מ׳ (400 רגל) מקשר ביניהם.<ref name=":4" />

מזרח האי. רכס הרי קאמאקו הוא גבוה וגשום,<ref name=":10" /> שיא גובהו מגיע ל-1,512 מ׳ (4,961 רגל).<ref name=":4" /> הרכס מורכב מלבה בזלתית ומכוסה ברובד דק של אבן אנדסיט (סוג של אבן וולקנית).<ref name=":0" /> הר הגעש המזרחי הוא שריד להר הגעש המקורי, אשר התהווה לאורך בקע של מַגְמָה. חציו הצפוני של ההר קטוע על ידי צוק בגובה של יותר מ-1 ק״מ, שנוצר כתוצאה ממפולת פסולת אדירה של Wailau שהתפשטה לאורך יותר מ-100 ק״מ לכיוון צפון.<ref name=":5" /> הואיל וחלקו הצפוני התפרץ והתמוטט נשארו שרידים שהם מצוקי הים הגבוהים בעולם.<ref name=":10" /><ref name=":5"></ref>

מערב האי, מאונהלואה (Maunaloa) נמוך ויבש יחסית.<ref name=":10" /> גובהו מגיע בשיאו ל-421 מ׳ (1,380 רגל)<ref name=":0" /> בהר פו נאנא (Puu Nana).<ref name=":4" />

חצי האי קאלאופאפה נוצר מאוחר יותר בחוף הצפוני של האי. הצד הצפוני של האי הוא צוק מתנשא ומתמשך המגיע לגובה של 1,097.28מ׳ (3,600 רגל), וחוצים אותו עמקים רבים. אחד הערוצים שהוא עמוק וירוק אורכו 2.8 ק״מ ואדמתו מתאימה היטב לחקלאות.<ref name=":4"></ref> תוצרי ההתפרצות הלבה הצעירים יותר יצרו את הר געש מגן Kalaupapa שיצר את חצי האי.<ref name=":5" /> חצי האי משמש כפארק ההיסטורי הלאומי Kalaupapa.<ref name=":6"></ref>

מרכז האי. האזור המרכזי של האי הוא מרכז החיים.<ref name=":6" />

האי מולוקאי נוצר לפני כמיליון וחצי שנים, על ידי שני הרי געש גדולים. שני ההרים הוולקנים הללו התרוממו מתוך הים כתוצאה מפעילות געשית שהתחוללה במים. קמאקו במזרח, ומונאלואה במערב. מאוחר יותר הופיעה קלדרה שלישית ויצרה את חצי האי מקנאלו בצד הצפוני.<ref name=":7" /> במשך הזמן, נשחק הצד הצפוני של האי וגלש ליום, והותיר מאחוריו את צוקי הים האנכיים המרכיבים היום את רוב החוף הצפוני של האי.<ref name=":7" />

שני ההרים הוולקנים התרוממו מתוך הים מתוך פעילות געשית שהתחוללה בים, וגרמה לארוזיה ויצירת קניון גדול במזרח מולוקאי.

הצד המערבי, הנמוך והיבש יחסית, והצד המזרחי, הגבוה והגשום. באי שני הרי געש, מולוקאי המערבי ומולוקאי המזרחי שבו נמצאת הנקודה הגבוהה באי בגובה 1,510 מטר. בחלקה הצפון-מזרחי של אי ממקום מפל אולואופנה.

=== מפלים ===
במולוקאי נמצאי שני מפלים הגבוהים ביותר בארצות הברית. מפל אחד הוא אולופנה (Olo'upena Falls) שגובהו מגיע ל־2953 רגל (900 מטר), והמפל השני הוא Pu'uka'oku הנופל מגובה של 2756 רגל. שני המפלים נמצאים בחוף הצפוני של מולוקאי.<ref></ref>

== אקלים ==
מזג האוויר באי הוא טוב, כאשר הטמפרטורה לאורך כל ימות השנה נעה בסביבות 27.5 מעלות צלזיוס, כאשר לעיתים רחוקות הן עולות או יורדות ב-7-6 מעלות.<ref></ref>

Temperature<ref name=":16" />

{| class="wikitable"
|
| colspan="2" |°C
|-
|Jan
|25.2
|17.8
|-
|Feb
|25.2
|17.5
|-
|Mar
|25.8
|18.1
|-
|Apr
|26.3
|19.0
|-
|May
|27.5
|19.8
|-
|Jun
|28.3
|20.9
|-
|Jul
|28.9
|21.5
|-
|Aug
|29.6
|21.7
|-
|Sep
|29.7
|21.6
|-
|Oct
|29.0
|21.2
|-
|Nov
|27.5
|20.1
|-
|Dec
|26.0
|18.6
|-
|Year
|27.5
|19.8
|}

== חקלאות ==
במחקר שנעשה על ידי משרד החקלאות בהוואי [Hawaii Dept. of Agriculture (DOA)] הראה שינויים משמעותיים בקרקע החקלאית ב-35 השנים האחרונות הן במולוקאי והן ברחבי המדינה. המחקר הראה שרוב החקלאות באי מתמקדת באזו הוולהואה. ולפי הדוח המופיע במחקר, חברות זרעים חוכרות ביקר את השטח מה- Molokai Rnch. לפני שנת 1980, רבים חכרו את האדמה לשם גידות אננס, ואילו כיום משמש חלק מהאדמה לגידול יבולים מגוונים כמו בטטה, טארו יבשה, ירקות, אגוז מקדמיה, בננות ופפאיה.<ref name=":8"></ref> לפי המחקר, מיצאת מולוקאי יבולים כמו זרעי תירס, מלפפונים, טארו יבש, קפה בקר פפאיה אורגנית, חצילים וירקות אחרים.<ref name=":8" />
== כלכלה ==
=== דיג ===
התושבים באי עסקו בעיקר בדיג וחקלאות, ענפים שתרמו לשימור המורשת התרבותית שלהם.<ref name=":2" /> כולל בריכות הדגים ההוואיות ההיסטוריות ששימשו לחקלאות ימית במאה ה-13.<ref name=":6" /> באי נבנו לאורך החוף הדרומי למעלה מ-60 בריכות דגים, רוב הבריכות כבר לא קיימות אבל חלקן שוחזרו והן משמשות את התושבים לחקלאות ימית.<ref name=":12" />

=== מטעי הסוכר ===
בשנת 1898 התאגדו צ׳רלס מונטגיו קוק ו- 5 שותפים עסקיים, והשתלטו על 100,000 אקר (404.69 דונם) בשטחו של האי מולוקאי. צ׳רלס מונטגיו היה בנו של מסיונר שהגיע מניו אינגלנד. הקבוצה התאגדה לחברת הסוכר האמריקאית והחלה בתכנון מטע סוכר חדש במטרה לכסות את יותר משטח מחצית האי. הם חפרו בארות, הניחו מסילה לקו רכבת להובלת הסוכר במישור המרכזי של Hoolehua לנמל חדש ב-Kaunakakai, שהיה בחוף הדרומי של האי. אך תכולת בארות החוף התבררה כרעילה, ולא היה כל מקור מים מתוקים אחר, הצמחים נבלו, והופסק גידול הסוכר באזור.<ref name=":11" />

=== גידול בקר ===
כתוצאה מכישלון גידול מטעי הסוכר, התארגנה החברה והפכה את החווה לגידול בקר.<ref name=":11" /> ובמשך כמאה שנים פעלה החווה, כאשר בימיה הראשונים התמקדה בגידול בקר. במשך השנים נוספו לחווה גם ענפים אחרים שכללו גידול כבשים, ייצור דבש, מחלבה קטנה ודגנים שונים.<ref name=":13" />

=== גידול אננס ===
בין השנים 1985-1923, הושכרו שטחים ששייכים לחוות מולוקאי לחברות ליבי (Libby) ודל מונטה (Del Monte) לגידול אננס שהיה בתקופה זו אחד הענפים המרכזיים בכלכלת מולוקאי.<ref name=":13" />

האי מולוקאי הוא האי היקר ביותר לגידול אננס לשימורים ולכן הוחלט על ידי חברת Dole, לסגור את חוות Maunaloa בית החרושת לשימורי אננס בשנת 1975. שלושה חודשים אחר כך הודיעה על כך חברת דל מונטה שהיא סוגרת את החווה בקאולאפואה (Molokai plantation at Kualapuu) בסוף שנת 1975.<ref></ref>

== תחבורה ==
=== אוויר ===
נמל התעופה של מולוקאי (MKK), משרת את התושבים והמבקרים באי.<ref name=":1"></ref> נמל התעופה משתרע על 288 אקר, וממוקם במישור המרכזי של האי. בשדה שני מסלולים. מתחם מסוף הנוסעים ומתקני התעופה הכלליים נמצאים סמוך למסלול הראשי, וגישת כלי הרכב לשני המסלולים היא באפשרות שני כבישי גישה נפרדים שכל אחד מהם מתחבר עם שדרת קאונללה (Keonelele Avenue). שדה התעופה הוא בבעלות ומופעל על ידי מדינת הוואי, ובאחריות מחלקת שדות התעופה של משרד התחבורה.<ref name=":1" /> כדי להגיע לאי יש לטוס מהונולולו או ממאווי הואיל ואין טיסות ישירות מחוץ להוואי.<ref name=":17"></ref>

=== ים ===
=== יבשה ===
במולוקאי אין תחבורה ציבורית, לכן יש לשכור מונית או רכב. שתי חברות שירות מוניות פועלות במולוקאי: Hale Mai Taxi ו־Midnight Taxi.<ref></ref>

הכביש המהיר במולוקאי מתחיל ב־Kaunakakai ומספרו 460, וממשיך ומסתיים ב־east at Halawa כאשר המספר הופך לכביש מס׳ 450. כביש מהיר 470 מסתעף מאמצע כביש מהיר 460.<ref name=":17" />

== אתרים היסטוריים ==
באי שפע של אתרים היסטוריים שתחילתם בשנת 1500 לערך.<ref></ref>

== אטרקציות ==
=== חופי מולוקאי ===
לאי חופים רבים ויפים אך לא בכולם ניתן לשחות או לעשות שנורקלינג ולרבים מהם קשה להגיע. מעט מאוד חופים יש מתקני שירותים ובשני חופים ניתן ואפשר לשתות מים. בחופים המותרים קיימות אזהרות שחייבים להישמע אליהם.<ref></ref>

במערב האי קיימים ארבעה חופים שניתן להגיע אליהם בקלות.<ref name=":18"></ref>

Kapukahehu Beach – aka Dixie Maru Beach. החוף בצורת סהר, בטוח לשחייה אולם בחורף מסוכן לגלישה. אין מתקני חוף. כדי להגיע אליו יש לעקוב אחרי הכביש Kaluakoi, ולנסוע עד לכביש Pohakuloa, אזי יש לפנות לכיוון האוקיינוס על כביש makai, להמשיך בכביש Pohakuloa עד שהוא מסתיים בדרך ללא מוצא. משם יש כביש גישה לחוף. החנייה נמצאת כ-100 יארד מכביש הגישה.<ref name=":18" />

Papohaku Beach. אחד מחופי הים הארוכים בהוואי עם חולות לבנים, כאשר מגיעים אליו לא רואים נפש חיה. אסור לשחות בחוף אלא בוודאות ידוע שבאותו היום הים רגוע לחלוטין. בחוף יש שירותים, מים מתוקים ומקלחות. בכדי להגיע לחוף יש לנסוע על כביש Kaluakoi לכיוון פארק חוף Papohaku, לאחר מכן יש שביל המוביל לחוף הים. זהו אחד הפארקים המאפשרים לינת לילה בפארק אך יש לקבל אישור לכך מהרשויות.<ref name=":18" />

== ספורט ==
== שמורת יער מולוקאי ==
השמורה הוקמה בשנת 1912, במטרה להגן ולתחזק באופן קבוע את היערות ולהבטיח המשך זרימה סדירה של נחלים. השמורה פרושה במזרח האי, ומרכיבים אותה מספר אזורים לא רציפים שכוללים 11,500 אקר של קרקע ציבורית. חלקיה המערביים של השמורה יבשים ונגישים בדרך כלל ואילו חלקיה המזרחיים רטובים, הרריים ומכילים מערכות אקולוגיות מקומיות. בחלקים המערביים של השמורה גדלים מספר מטעי עצים אקזוטיים.<ref></ref>

=== פארק קאפואיווה קוקוס ביץ (Kapuāiwa Coconut Beach Park) ===
חורשת קוקוס הוואית עתיקה. החורשה נשתלה בשנות ה-60 של המאה ה-19 בתקופת שלטונו של המלך קמהאמהאה החמישי. בחורשה גדלים מאות עצי דקל קוקוס. והיא מהווה את אחד מציוני הדרך הטבעיים המוכרים ביותר באי מולוקאי.<ref name=":6" />

=== פארק צוקי קלאופאפה ===
פארק צוקי קלאופאפה (Kalaupapa National Historical Park) נמצא בקצה הצפוני של מולוקאי, הוא פארק היסטורי. לפי חוק מדינת הוואי כל המבקרים בפארק חייבים באישור מיוחד לפני הכניסה לפארק. צוות הפארק עובד בשיתוף פעולה עם צוות מחלקת הבריאות של מדינת הוואי כדי לקבל מספר מבקרים קטן בפארק.<ref name=":14" />

בשנת 1980 הוקם הפארק על מנת לשמר את הזיכרון והחוויות של האנשים המצורעים שנשלחו למקום בכפייה. משימת צוות הפארק היא להבטיח כי המטופלים שהם תושבי המקום קלאאופאפה יוכלו לחיות את חייהם בשלווה, ולכן מספר המבקרים בפארק הוא קטן. הפארק תומך בחינוך בנוגע למחלת הנסן שהייתה במשך מאות שנים אפופה פחד ובורות. קיימים מספר איסורים כדי לבקר בפארק: מבקרים מתחת לגיל 16 - אסור עליהם הביקור בפארק; אין מתקנים רפואיים בפארק וכל מקרה רפואי דחוף יכול להימשך שעות ועשויים לדרוש טיסה במסוק לאוהאו או למאווי; אין אפשרות לקנות מצרכים לאוכל, המבקרים חייבים להביא אוכל שלהם ולקחת עימם את האשפה בחזרה; צילום תושבים אסור בתכלית האיסור אלא אם מקבלים את רשותם בכתב; השביל לפארק הוא תלול מאוד ותובעני מבחינה פיזית, לפיכך לפני הביקור בפארק יש לשקול את רמת הכושר הגופני לפני תחילת הטיול; הלינה מותרת רק לאורחים של התושבים הגרים ביישוב.<ref></ref> צוקי קאלאופאפה

הצוק הימי הגבוה ביותר (610 מטרים) שוכן בכפר קאלאופאפה באי מולוקאי שבהוואי. למרגלותיהם של הצוקים נמצא האוקיינוס השקט.

== המצורעים של קלאופאפה והאב דמיאן ==
רבים מילידי איי הוואי היו חולים במחלת הצרעת הידועה גם בשם מחלת הנסן, כאשר בתקופה זו לא הייתה תרופה למחלה.<ref name=":14" /> לפיכך, בשנת 1865, העבירה הממשלה באיי הוואי, שהייתה תחת תחת השליטה Lota Kapuâiwa את החוק למניעת התפשטות מחלת הצרעת. חוק זה נתן סמכות למועצת הבריאות לחפש שטח אדמה שישמש כמקום הסגר לחולים. השטח המבוקש נמצא בחצי האי Makanalua, הנקרא כיום קלאופאפה, בקצה הצפון מזרחי של מולוקאי.<ref name=":19"></ref> בשנת 1866, נאלצו החולים הראשונים לעבור לגור בחצי האי קלאופאפה, על מנת למנוע את התפשטות המחלה, והתושבים החולים החדשים שהתיישבו במקום, היגלו את התושבים המקוריים.<ref name=":14" /> המקום שימש כמקום סגור ומבודד לחולי הצרעת בשנות ה-40 של המאה הקודמת התגלתה תרופה למחלה, ובשנת 1969 בוטל החוק.<ref name=":14" /> בשנת 1898 הגיע מספר המצורעים במקום ל-5,000 איש, כאשר 98% מהם הם ילידי הוואי. חולי הצרעת במקום נאלצו להתמודד עם מחסור במזון, מים, מחסה, רפואה ועוד, אך המשפחות ליוו אותם ועזרו להם וכך נוצרה קהילה חדשה במקום. גבולות ההסגר היו חדירים למדי, ולא הוכחה היעילות שבהסגר על המחלה.<ref name=":19" />

בשנת 1973, עזב האב הבלגי דמיאן דווסטר (Father Damien de Veuster) את ארץ הולדתו ועבר לטפל בתושבים החולים במולוקאי. אולם לאחר 16 שנים של טיפול בחולים נדבק גם הוא במחלה ונפטר. הוא נקבר בכנסייה הרומית קתולית ההיסטורית של סנט פילומנה (St. Philomena Roman Catholic Church) בקלאופאפה. ובשנת 2009, הוכרז כקדוש על מסירותו בטיפול בחולי מחלת הנסן.<ref name=":14"></ref> בשנת 1988, מספר חודשים לפני מותו הגיעה לקלאופאפה האם מריאן קופ, Mother) Marianne Cope) שעמדה בראש המסדר הדתי שלה, והייתה מנהלת בבית החולים סנט ג׳וזף בניו יורק (St. Joseph's Hospital) היא פיקחה על מספר בתי חולים ובתי טיפול בהוואי. לבקשת האב דמיאן, היא ואחיותיה הפרנציסקניות התנדבו לחיות בקהילה הגולה, והפעילו שם את בית הבנים (Boys' Home) שהוא הקים וכן את בית הבישוף לבנות. האם מריאן קופ נפטרה בשנת 1918 ונקברה בשטח בית הבישוף, בשנת 2005, הועברו עצמותיה לעיר סירקיוז (Syracuse) שבמדינת ניו יורק. בשנת 2012 הוכרזה כקדושה.<ref name=":14" />

נכון לאפריל 2024, מתגוררים במקום 8 חולי צרעת שנרפאו.<ref></ref>

== יצירות ספרות ==
[https://litdevices.com/literature/molokai/ מולוקאי, אלן ברנרט], רומן, 2024

== קישורים חיצוניים ==

* 
* [https://wehewehe.org/?l=en מילון שפת הוואי]
* הסיפור על האב דמיאן (1999) https://www.youtube.com/watch?v=AweoZYsiCu4&ab_channel=EncourageTV

== ביאורים ==

== הערות שוליים ==